Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 27. veljače 2011.

8(63)2011.

Evanđelje Mt 6.24-34
Ne budite zabrinuti za sutra.
Čitanje svetog Evanđelja po Mateju
»Nitko ne može služiti dvojici gospodara. Ili će jednoga mrziti, a drugoga ljubiti; ili će uz jednoga prianjati, a drugoga prezirati. Ne možete služiti Bogu i bogatstvu.
Zato vam kažem: Ne budite zabrinuti za život svoj: što ćete jesti, što ćete piti; ni za tijelo svoje: u što ćete se obući. Zar život nije vredniji od jela i tijelo od odijela?
Pogledajte ptice nebeske! Ne siju, ne žanju niti sabiru u žitnice, pa ipak ih hrani vaš nebeski Otac. Zar niste vi vredniji od njih? A tko od vas zabrinutošću može svome stasu dodati jedan lakat? I za odijelo što ste zabrinuti? Promotrite poljske ljiljane, kako rastu! Ne muče se niti predu. A kažem vam: ni Salomon se u svoj svojoj slavi ne zaodjenu kao jedan od njih. Pa ako travu poljsku, koja danas jest a sutra se u peć baca, Bog tako odijeva, neće li još više vas, malovjerni?
Nemojte dakle zabrinuto govoriti: 'Što ćemo jesti?' ili: 'Što ćemo piti?' ili: 'U što ćemo se obući?' Ta sve to pogani ištu. Zna Otac vaš nebeski da vam je sve to potrebno. Tražite stoga najprije Kraljevstvo i pravednost njegovu, a sve će vam se ostalo dodati. Ne budite dakle zabrinuti za sutra. Sutra će se samo brinuti za se. Dosta je svakom danu zla njegova.«
Riječ Gospodnja.

Prihvatiti drugi pogled
Opisani doživljaj se može, tako vjerujem, izvući iz konteksta i poticati nas da odbacimo skeptičnost i da susretnemo Isusovu riječ s otvorenošću. Jer ponašanje „ne brinite se" se može ostvariti, ali da bi se to ostvarilo, potrebno je promijeniti kut gledanja, kako to pokazuje evanđelje ili navedeni primjeri.
Ako se podsjećamo poziva iz evanđelja, onda sasvim jasno prepoznajemo zadaće prema kojima moramo usmjeriti našu svagdanju pažnju. Crpsti snagu iz Božjeg načina djelovanja, a to znači da se mi trebamo truditi oko kraljevstva Božjega, što za svakoga od nas, znači nešto drugo u praktičnom životu.

VJERA U LJUBAV BOŽJU DAJE ŽIVOTNU SIGURNOST
ČOVJEK NE MOŽE SLUŽITI JEDNAKO DVA GOSPODARA
BITI ILI IMAT (Mt 6, 24 – 34)
Nemiri koji su u čovjeku, nešto su što je u nama prisutno bez našeg htijenja. Oni su osobito prisutni u današnjem čovjeku. Svima je očita prisutnost nemira u nama samima i u drugima. Čovjek nikako ne može potpuno izbjeći nemir. Iz tog probija i pitanje, koji je uzrok ljudskim nemirima i da li je moguće iz nemira uploviti u svoj osobni mir. Očito je također da se poslije toga i razočaramo. Očekivali mir u tome i tome a rodio se još veći nemir.
Izgleda da je u ovo moderno vrijeme nemir više očitiji nego li ikada prije. Današnje nas evanđelje upućuje baš na put gdje bi čovjek mogao ući u iskustvo svojeg mira, a također nam govori i kroz što se ne dolazi do mira. A čovjek je slobodan da bira. Čovjek se treba odrediti prema Apsolutnome (Bogu). Treba izabrati što mu je najvažnije. U što se ukorjenjuje njegovo bivstvo. U čemu vidi da mu dotječe smišljenost življenja bez obzira kakvo će biti to življenje.
To je ta istina koju naglašava i druga Božje zapovijed: Nemaj drugih bogova. Niti je sve jednako niti je sve jednako vrijedno za čovjeka. Čovjeku je potrebno da se odredi prema tom svojem Najvrjednijem. Sve drugo se uklapa, odnosno odbacuje u smislu tog Prvoga. To Prvo je, rekli bi, osnovni princip. Po tom se principu sam čovjek i određuje. Tu mu se očituje i sloboda, mogućnost prihvaćanja i odbijanja, ili ni jedno ni drugo. – Dva gospodara ne može se jednako služiti.
Našom poslovicom reklo bi se: ne može se sjediti na dvije stolice. U kršćanstvu je taj osnovni princip Apsolut, Bog ljubavi. I vjerovanje u Boga ljubavi određuje cijelo življenje. U svjetlu Njega procjenjuje se sav svemir. U svjetlu Njega određuje se moral i politika – sve. I dalje Isus razvrstava vrijednosti bivstva od imanja. Svima je očito da je bivstvo važnije od imanja, ali samo u teoriji, međutim u praksi se to vrlo često baš dobro ne razlikuje.
Često se bivstvo izjednači s imanjem. Koliko li je života (bivstava) žrtvovano imanjima! Možda bi se moglo reći da je novo vrijeme baš bivstvo žrtvovalo imanju (nehotično), i sad je ono najuočljivije nastupilo kao ekološka ugroženost, kao moralna ugroženost. Zar sve moderne prijetnje i nemiri ne izviru baš iz žrtvovanog bivstva imanju?! Do jučer je ovaj navještaj (davanje prednosti bivstvu nad imanjem) bio samo religiozni navještaj, religiozno opredjeljenje, bome danas je to postalo istina svakog čovjeka, cijelog čovječanstva. Do te svijesti došli smo tek kad je bivstvo (evanđelje to naziva život) dovedeno u pitanje uništenja.
Možda nam sada postaje očito zašto se uvukao nemir u ljudski život. Iako su ljudi sitiji i obučeniji ipak su nemirniji. Dogodio se kolektivni grijeh, a i kolektivne posljedice. Davanjem naglaska životu (bivstvu) ne niječe se vrijednost onoga što treba imati (hrana, odjeća…). Ipak, hoće se reći da su sva 'imanja' u službi života (bivstva), a ako to nisu onda su štetna. Istina, bivstvo, život je nekako skrovitiji.
Ono je u dubini, i mnogi makar ga žive ne primjećuju. Posjedovanje (imanje) je nešto neposredno, nešto sto svatko 'dira'. Vrlo često se baš radi toga ljudi 'zatrpaju imanjima' i nikada ne dođu do iskustva istinskog života i mira. Ne dolaze do svojega duševnog i životnog mira. Kao što je život, smisao u dubini tako je i mir u dubini. Istinski mir može biti tek ako je život oslonjen, ako mu je gospodar Ljubav. Vjera u ljubav je vjera u Apsolutnoga i sve što smeta toj vrijednosti otklanja se, drugotno je.
Najvažnije je uvijek Jedno – Jedan. Vjera u Božju apsolutnu ljubav daje smisao život i omogućuje da se život razvija do svoje punine. Ipak smo mi uza svu svoju brigu Božja briga, božansko bivstvo (život). Uspostavimo istinski odnos s Bogom, to će značiti i upoznavanje samog sebe. Tako ćemo steći sigurnost bez obzira na sve promjenjivosti ovoga brzo mijenjajućeg svijeta.
Marjan Jurčević

8. nedjelja kroz godinu A (Mt 6,24-34)
Popričesna meditacija
Često se događa da te razočara i najbolji prijatelj. Događa se da nas razočara rođeni brat ili sestra. Djeca zaborave svoje roditelje. A muž i žena međusobno se izrane. Sretan je onaj tko nije imao takvih iskustava... A u Svetom pismu čitamo: “Može li žena zaboraviti svoje dojenče? Pa kad bi koja i zaboravila, tebe ja zaboraviti neću!”
Kad se osjetim osamljen i napušten, kad oko sebe osjećam hladnoću, kad sam očajno umoran od mnogih pokušaja koji su propali, kad tražim oslonac, tada bih se trebao sjetiti tih neizrecivih riječi: “Tebe ja zaboraviti neću!”
Kad me muče brige i problemi, i obuzima strah radi onoga što donosi sutrašnji dan, i kad strepim zbog nepredvidivih raspleta zastrašujućih događanja, i kad me boli glava zbog mučnih kombinacija traženja rješenja, i kad sam žalostan jer sam u dugovima a plaća je mala... iznad svega toga je Bog koji najvjernije ljubi: “Tebe ja zaboraviti neću!”
Možda je temeljni izvor ljudske zabrinutosti i straha upravo u tome: jer čovjek najprije traži sve ostalo, a za kraljevstvo Božje ne brine. Pa gradi krovove i postavlja crijepove na kuću kojoj nije učvrstio temelje u Kristu.
Iznad svega je Bog koji ljubi. O tome svjedoče ptice nebeske i ljiljani u polju. Ne dopusti da se izgubimo u traženju svega ostalog, a da zaboravimo na najbitnije!
Gospodine, daj nam odvažnosti da tražimo najprije Tvoje kraljevstvo, pa tek potom neka i drugo bude nadodano!
Priredio: Dario Miletić

HODOČAŠĆE U BITETTO
Idu dva autobusa.
Za sada nema mjesta. Jedan predvodi s. Melhiora a drugi Župa Srca Isusova.
Drago nam je da su u dva tjedna popunjena mjesta. Hodočasnicima sretan put i neka ih prati moćni zagovor našeg bl. Jakova Zadranina.

Opuštenost uvijek nova
Opisano povjerenje se vidi i u pjesmi svećenika Stefana Jürgensa
Ti si tu,
Kad te tražim
Ti si tu
I nalaziš me.
Ti si riječ
Kad ja zašutim
Cijeli si uho
Za moj vapaj.
Ti me možeš voditi
Poznaš moje putove
Daj da idem
Prema slobodi.
Ti si život
Ti ljubiš u meni.
Ti si moj život
Jednostavno ti.
Ako nam uspije imati ovo povjerenje i pustiti da u nama živi, onda može, u našu svagdašnjicu, optimizam pustiti korijenje opuštenosti. Isus nam to povjerava, on nam govori: „Ne budite zabrinuti."
Imajmo povjerenja u njega i u sebe!

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 27. II. VIII NKG, Gabrijel, Leonardo
Ponedjeljak: 28. II: Tugomil, Roman, Kateheza za odrasle u 19,45 h
Utorak 1. III. Zorko, Silvije. - Pobožnost utorkom sv. Anti - molitva. - Kateheza za mlade u 20 sati
Srijeda 2. III. Lucije, Agneza
Četvrtak 3. III. Zvjezdan, Kamilo
Petak 4. III. Kazimir, Eugen
Subota 5. III Hadrijan, Euzebije
Nedjelja 6. III. IX. NKG, Koleta, Ecio
Iiduće NEDJELJE SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
21. veljače 2011. na radnom sastanku dogovorili smo se o svim detaljima radova. Betonirana je kapelica Gospe Karmelske i postavljena izolacija. Preko nadgrobnih ploča u crkvi postavljen je geotekstil i izravnali s pjeskom koji smo izmiješali s rimskim vapnom a sve to dobro izvaljali polijevajući vodom da se dobije čvrsta podloga na koju dolazi izolacija s podlogom za cijevi podnog grijanja a zatim mort na koji se plažu kamene ploče 50x50 cm.
Radovi za sada idu i trajati će sve do Uskrsa. Kroz ovo vrijeme misa će biti u jutarnjim satima u kapelici sv. Ante, a večernja i mise nedjeljom u samostanskoj blagovaonici, koju grijemo.
Ovoga tjedna smo primili 1100 KN. Hvala. Svaki Vaš dar je dobrodošao i unaprijed Vam zahvaljujemo.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)